Ψαρόσουπα με φρέσκο φαγκρί και λαχανικά
Μια απίθανη ψαρόσουπα, με δυνατή γεύση και έντονο άρωμα και με ένα ψάρι εκλεκτό, μεγαλωμένο στην κρυστάλλινη ελληνική θάλασσα με ξεχωριστή γεύση και ποιότητα.
1 φρέσκο φαγκρί, περίπου 1⁄2 κιλό, καθαρισμένο, 2 μέτρια κρεμμύδια, καθαρισμένα και κομμένα στα τέσσερα, 4 μέτριες πατάτες, καθαρισμένες και κομμένες σε μεγάλους κύβους, 2 μεγάλα καρότα, καθαρισμένα και κομμένα σε φέτες,  2 κλωνάρια σέλινο, χωρίς τα φύλλα, ψιλοκομμένα, 1 ντομάτα ξεφλουδισμένη και κομμένη σε κυβάκια, 1/4 μάτσο φρέσκος μαϊντανός, ψιλοκομμένος, χυμός από 1 λεμόνι (ή όσο λεμόνι μάς αρέσει),  100 ml ελαιόλαδο,   αλάτι, φρεσκοτριμμένο πιπέρι
Για τη ψαρόσουπα με φρέσκο φαγκρί, αλατοπιπερώνουμε το φαγκρί και το αφήνουμε σε σουρωτήρι, να «τραβήξει» το αλάτι και να νοστιμίσει, μέχρι να το χρησιμοποιήσουμε.Βάζουμε σε βαθιά κατσαρόλα όλα τα λαχανικά, το σέλινο, τον μαϊντανό και 2 λίτρα νερό, αλατοπιπερώνουμε και βράζουμε σε δυνατή φωτιά για περίπου 15 λεπτά, μέχρι να μαλακώσουν λίγο.Προσθέτουμε το φαγκρί και συνεχίζουμε το βράσιμο για άλλα 10 λεπτά, ξαφρίζοντας ενδιάμεσα με κουτάλα.Μετριάζουμε τη φωτιά, μισοσκεπάζουμε την κατσαρόλα και μαγειρεύουμε για περίπου άλλα 20 λεπτά, μέχρι να γίνει το φαγκρί και να μαλακώσουν τα λαχανικά.Ξεσκεπάζουμε την κατσαρόλα, δυναμώνουμε τη φωτιά, ρίχνουμε το λάδι και το χυμό λεμονιού και μαγειρεύουμε για άλλα 5 λεπτά, μέχρι να αναμειχθούν οι γεύσεις και τα αρώματα.
Καρότα,Λαχανικά,Ντομάτα,Πατάτες,Σελινόριζα,Ψάρι